Rizaetdin Fäxretdin

Rizaetdin Fäxretdin (,  – oik. Rizaetdin Fäxretdin ulı Fäxretdinov, , myös Rizaeddin bin Fahreddin; 1858 tai 1859 – 1936) oli islamilainen tutkija, johtaja ja julkaisija Venäjän keisarikunnassa ja sittemmin Neuvostoliitossa.

Rizaetdin Fähretdininpoika syntyi Samaran kuvernementissa Venäjän keisarikunnan aikaan. Etniseltä taustaltaan Fähretdinin oletetaan olleen baškiiri tai tataari, tarkemmin ottaen teptjaari. Opiskelunsa hän aloitti isänsä johtamassa maktabissa. 30-vuotiaana Fähretdinistä tuli mullah. Vuonna 1891 Ufassa hänet valittiin jäseneksi "Venäjän muslimien uskonnolliseen hallintoon" (Sobranie).

Julkaisijana Fähretdinin töihin kuuluu yli 60 kirjaa. Hän julkaisi myös journalistisia tekstejä, kirjoja ja esseitä muslimien yleisestä tilanteesta Venäjällä sekä pedagogisia teoksia ja yhteiskunnallisia keskusteluja (esimerkiksi naisten koulutuksesta ja perhepolitiikasta). Hänen vuonna 1906 julkaistu esseensä on kritiikki Ulaman Venäjän hallitsijoita kohtaan esittämiä uudistusvaatimuksia vastaan, joita Fähretdin piti liian epämääräisinä.

Fähretdin edusti uudistusliikettä jadidismia. Hän opiskeli Märcanin madrasassa ja oli yhteyksissä muun muassa teologien Jamal al-Din al-Afghanin ja Musa Bigin kanssa. Koulutuksen merkitys köyhyydestä ylitse pääsemisessä ja mahdollisuus islamin ja tieteen yhteensovittamiseen olivat Fähretdinin maailmankuvan keskiössä.

Lähteet

Aiheesta muualla 
 Ризаэтдин Фәхретдин | Риза Фахретдин | 1858–1936 | Мәшһүр галим, дин эшлеклесе |

Tataarit
Islamilaiset filosofit
Tataarinkieliset kirjailijat
1850-luvulla syntyneet
Vuonna 1936 kuolleet